section_heading: Radnja
paragraph_text: Za nekoliko dana počinje okupacija Šangaja, a njegova obitelj se nalazi na kostimiranoj zabavi. Jamiejev otac preseljava obitelj u hotel u centru grada. Počinje evakuacija grada. Istjerani iz svoje limuzine, obitelj Graham se nađe usred marširajuće japanske vojske. Jamie i njegova majka se prisilno odvajaju od oca, a za nekoliko trenutaka Jamie izgubi i majku u mnoštvu. Majka mu dovikne da ide kući dok je odnosi rulja. Jamie odlazi kući i pronalazi napušten dom. Na ulaznim vratima stoji natpis da je kuća u vlasništvu japanskog cara. Pronalazi znakove borbe u majčinoj sobi i dvojicu sluga kako odnose namještaj iz kuće. Upitavši ih što rade, zaprepasti se kad mu nijedan od njih ne odgovori nego ga jedan ošamari.